Laboratori de Lectura en família: 'El llop ha tornat'\nLa Biblioteca Antoni Pladevall i Font et proposa un nou Laboratori de Lectura.\nEs tracta d'El llop ha tornat que es portarà a terme el divendres 5 d'abril a 2/4 de 6 de la tarda. Cal inscripció prèvia ja que les places són limitades. Aquesta és una activitat per a infants de 4 a 9 anys acompanyats d'una persona adulta.\nEn aquest laboratori de lectura, els petits podreu explorar al voltant de la literatura i les històries a través de llibres, gaudint d'il·lustracions i de textos però sobretot creant! Anirà a càrrec de Montse Mondelo, bibliotecària de la sala Infantil de la Biblioteca de Taradell.\n“El llop ha tornat! Els diaris en van plens, de reportatges i especulacions sobre el retorn d'aquest personatge ferotge. ¿Tens cap idea de com ens en podem protegir? ¿Com ens podríem organitzar per evitar caure a les seves trampes? No volem més víctimes!”


700 persones d'Alcoi han participat en les primàries de Compromís | ARA Multimèdia\n700 persones d'Alcoi han participat en les primàries de Compromís\nActe de campanya de primàries Compromís en Alcoi\nConsulteu ací el resultat de les primàries de Compromís.\nEscrit per Pau Sellés 11 març 2019\nDes de Compromís Alcoi es mostren "satisfets pel fort creixement de la participació en les primàries", després que 700 persones de la ciutat s'hi hagen inscrit per al procés d'elecció dels candidats. Un 60% d'aquest cens és el que ha acabat votant en les primàries.\nRecordem que el procés ha finalitzat aquest 9 de març, amb uns resultats que han permés reeditar al Conseller Rafa Climent la seua segona posició a la llista de Compromís per Alacant a les Corts. Atenent però als resultats d'Alcoi, Climent ha estat el més votat, seguit per l'alcoià Jordi Davó (que ha finalitzat nové en la llista), i Pau Torregrossa (dècim a la llista).\nRespecte d'aquests resultats, la regidora de Compromís Alcoi Begonya Doménech considera que "la nostra comarca ha quedat molt ben representada amb el segon lloc per a Rafa Climent, actual Conseller d'Economia que ha obtingut ampli suport de la gent de les nostres comarques, possibilitant repetir càrrec de conseller en una hipotètica reedició del Botànic".\nParal·lelament també s'ha tancat el procés de primàries que el Bloc, una de les potes de Compromís, celebrava per a la seua Llista al Congrés dels Diputats, on Joan Baldoví, actual portaveu de Compromís al Congrés, tornarà a repetir cap de llista amb un 98% dels vots.\nRafa Climent i Jordi Davó, representants de les nostres comarques a les primàries de Compromís\nPrimàries de Compromís: Rafa Climent obté el suport de les comarques i optarà a conseller si es reedita el Botànic


Descarregar Bases Premis Bonaplata\n2. S’atorguen premis agrupats en tres categories:\n• Comprensió de les bases científiques, tècniques o econòmiques de la\ninstal·lació o bé moble.\n• Si representa una innovació creada o implantada al nostre país, comprensió\nde la influència de la citada innovació en el conjunt de la indústria i l’economia del país.\nA. Adreçat als treballs de rehabilitació que comprenen la consolidació, restauració i reutilització d’un indret industrial i l’actuació paisatgística en un territori de passat industrial. Es valora la qualitat de l’actuació arquitectònica i el manteniment de la comprensió de la funció primitiva del lloc la rehabilitació del qual preserva els elements estructurals i mobles, i la implantació d’elements interpretatius.\nB. Adreçat als treballs de rehabilitació d‘instal·lacions o béns mobles industrials, tècnics o científics. Es valora la capacitat funcional i la qualitat tècnica de la rehabilitació, així com el suport documental que explica les bases tècniques i científiques del seu funcionament i la seva funció i importància en el procés industrial en què estava incorporat.\n• Difusió en els medis de comunicació de llocs o accions relacionats amb el patrimoni industrial, tècnic i científic\n• Promoció del turisme industrial\n• Accions en el camp de la didàctica del patrimoni industrial i tècnic\n• Accions en el camp de la reivindicació del patrimoni industrial\n• Accions de restauració del patrimoni moble\n• Persones que hagin destacat en algun aspecte concret en el camp del patrimoni industrial o del coneixement de la industrialització de Catalunya\n• Col·laboració amb l’AMCTAIC\n3. Premis Estudis - Fundació Caixa d’Enginyers\nLes obres que vulguin optar als Premis Bonaplata, dins de la categoria Estudis, han de ser presentades pels autors o per qualsevol altra persona física o jurídica que les consideri d’interès, sempre que l’autor ho consenti, mitjançant comunicació adreçada al jurat.\n4. Premi Rehabilitació\nTé un jurat específic, format per persones destacades del món científic, tècnic i cultural, amb un representant designat pel president de l’Associació i un altre de nomenat pel director del Museu de la Ciència i de la Tècnica de Catalunya. El jurat ha de prendre els acords per majoria de vots i ha de concedir un premi i, si escau, un accèssit. El veredicte del jurat es considera inapel·lable.\nLes obres que vulguin optar als Premis Bonaplata, dins de la categoria Rehabilitació, han de ser presentades pels autors o per qualsevol altra persona física o jurídica que les consideri d’interès, sempre que l’autor ho consenti, mitjançant comunicació adreçada al jurat.\n5. Premi Especial de Patrimoni\nLa Junta Directiva de l’Associació decideix el premi o els premis que s’atorguen. Els veredictes es consideren inapel·lables. Hi pot haver un premi per a cada un dels apartats indicats.\nLes propostes per al Premi Especial de Patrimoni poden ser presentades per qualsevol soci de l’Associació i han de ser acceptades per la Junta Directiva.\n6. Àmbit especial dels treballs i període de realització\n7. Presentació i inscripció: format, terminis i lloc\n• Un CD o Pendrive amb un mínim de deu fotografies de l’obra, objecte o estudi en format digital amb una resolució mínima de 2835 x 2126 píxels, guardades en format JPG, o TIFF.\n• Les propostes per al Premi Especial de Patrimoni han d’anar acompanyades d’una carta en què es justifiqui la proposta.\nLa lectura de veredictes i el lliurament de guardons es farà en un acte públic durant el mes de novembre o desembre de 2018.\nEls guardons Bonaplata són diplomes acreditatius que s’atorguen als guanyadors, accèssits i mencions especials. En l’apartat Estudis, l’obtenció del premi s’ha de fer constar en cas de publicació o reedició, si s’escau. Una obra guardonada no es pot presentar a noves convocatòries.\n10. Propietat i devolució dels treballs\nEl material presentat pels candidats als Premis es podrà retirar a partir del 17 de desembre de 2018. Si en el termini d’un mes a partir d’aquesta data no ha estat recollit, s’entendrà que els concursants hi renuncien i passarà a ser propietat de l’Associació del Museu de la Ciència i de la Tècnica i d’Arqueologia Industrial de Catalunya.


Art i música al Parc del Besòs amb el Centro Cultural Gitano de La Mina | portal comunitari del barri de La Mina\nEl Centro Cultural Gitano de La Mina ha organitzat un any més el Festival de Cante Flamenco... i ja en van 28! Enguany tindrà lloc al Parc del Besòs el proper dissabte 14 de juliol a les 21.30h.\nL'acte comptarà amb les actuacions de Pepe "El Boleco", al toque de Antonio García, Manuel "El Borrico", al toque de Agustín de la Fuente, José Carpio "El Mijita", al toque de José Manuel Moreno Vargas, Juan de la Morena i Los Yakis. A més, també hi participaran les alumnes de les classes de guitarra i ball del propi Centro Cultural Gitano de La Mina. I tot plegat, presentat per José Justo Martín.\nNo us ho penseu i gaudiu de la bona música i del bon ambient amb el 28è Festival de Cante Flamenco de La Mina!


Apartment Zur Matte B.9 Zermatt Suïssa - Ofertes d'hotels amb els MILLORS DESCOMPTES EN LÍNIA\nVeure tots els 632 allotjaments a Zermatt.\nApartment Zur Matte B.9\nÀrea Matterstreet, Zermatt, Suïssa - Excepcional ubicació - Veure al mapa\nConvenientment situat a Zermatt, Apartment Zur Matte IX Zermatt és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Matterhorn Golf club, Museu Matterhorn, Muntanya Unterrothorn.\nApartment Zur Matte IX Zermatt també ofereix moltes instal.lacions per enriquir la seva estada a Zermatt. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, reproductor de DVD/CD, renta vaixelles, plat de dutxa, banyera a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Apartment Zur Matte IX Zermatt.\nCal que informeu el Apartment Zur Matte B.9 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 2500 CHF per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nDescompte a Apartment Zur Matte B.9


Nadal, Tura i Maragall carreguen contra la declaració del PSOE i el PSC - VilaWeb\nDissabte 06.07.2013 20:06\nNadal, Tura i Maragall carreguen contra la declaració del PSOE i el PSC\nEl text aprovat pel comitè territorial no accepta la proposta federal dels socialistes catalans, però el PSC hi dóna suport i l'aplaudeix\nLa declaració aprovada pel comitè territorial del PSOE per a avançar cap a un estat federal ha rebut les primeres crítiques des de dins del PSC, que també hi ha donat suport tot i que liquida la proposta federal dels socialistes catalans. Dues de les veus més destacades del sector catalanista del partit, Montserrat Tura i Joaquim Nadal, han deixat veure la seva disconformitat amb sengles comentaris a les xarxes socials. També ha carregat Nova Esquerra Catalana, de l'ex-dirigent del PSC Ernest Maragall, que ha qualificat l'acord de 'pacte de rendició'.\n'No hi reconec la política valenta i que s'avançava als temps', ha dit l'ex-consellera Tura en un piulet, on afirma que la declaració territorial de Granada 'podria correspondre a fa quinze anys'.\nHe llegit pacte territorial d Granada i no hi reconec la politica valenta i q s'avançava als temps.El text podria correspondre a fa 15anys\n— montserrat_tura (@montserrat_tura) July 6, 2013\nPer la seva banda, l'ex-conseller Joaquim Nadal ha lamentat que es faci servir la sentència del TC contra l'estatut com a referència per determinar la plurinacionalitat de l'estat espanyol.\nM'agradaria veure progressar la convivència plurinacional però lamento dir que la sentència del TC sobre l'Estatut no pot ser cap referència\n— Joaquim Nadal (@quimnadal) July 6, 2013\nI el partit d'Ernest Maragall, Nova Esquerra Catalana, ha emès un comunicat en què lamenta 'el pacte de rendició' del PSC i considera 'especialment greus' les declaracions 'de satisfacció' del primer secretari, Pere Navarro. 'Amb aquest acord, el PSC valida la sentència contra l'estatut. Per tant, renuncia al concepte de federalisme', conclou el consell de NECat, que també declara: 'Nova Esquerra Catalana recorda que el socialisme democràtic catalanista fa temps que ha perdut el seu representant més important a través de les rendicions reiterades que el PSC va presentant a la societat catalana com si es tractés de casos d’èxit.'\nEl PSOE es nega a reconèixer Catalunya com a nació (06.07.2013)\nMontserrat Tura: 'Si les coses continuen així, votaré sí a la independència' (26.06.2013)


Inici Sants Camina Excursions Dent d'Orlú i Coma d'Or (Ariège, França)\nPublicat el Diumenge, 26 Mai 2019 17:00\nDies 6 i 7 de juliol de 2019\nLa Dent d'Orlu, també anomenada pic Brasseil, és el símbol i el far de les Valls d'Ax, tot i la seva modesta altura: 2.222m d'altitud. Aquesta emblemàtica muntanya, situada a l'Alta Arieja, ens ofereix a la seva cara S una impressionant paret d'uns 1.000m, un veritable paradís pels amants de l'escalada en alta muntanya. En aquesta paret S, però també a les seves parets E i SE, hi podem trobar nombroses vies d'escalada. El cim de la Dent d'Orlu es converteix en un magnífic mirador de 360º, ja que la muntanya es troba força aïllada de la resta de muntanyes que l'envolten.\nItinerari en cotxe: 1er dia.- Barcelona, Jaça Cabana Longa (Ascou).\n2on dia.- Merens les Vals, Col de Puymorens, Barcelona.\nRuta a peu dissabte.- Jaça Cabana Longa, Dent d'Orlú i tornada pel mateix lloc.\nDistància: 5,5 Kms.\nRuta a peu diumenge: Col de Puymorens, Coma d'en Garcia, Estany de Coma d'Or, Pic de Coma d'Or, Col de Puymorens.\nArribada a Merens les Vals a les 18 hores aprox.\nSopar, dormir i esmorzar a l'Alberg de Nabre (Merens les Vals). Per dormir cal portar llençols, com a mínim. No és necessari sac, hi ha mantes.\nImprescindible calçat fort i roba impermeable i d'abric per alta muntanya\nEl preu inclou la mitja pensió i el transport en cotxes particulars.\nImportant: S'ha fet una reserva oberta al refugi. La confirmació dels que serem s'ha de fer el matí del dilluns 25 de juny.\nVocals de la sortida: Ramon Ribas Ferrús.\nPreu soci: 70 €\nPreu no soci: 78 €\nÉs necessari estar federat per aquesta sortida i portar la targeta amb vosaltres.\nL'organització no es farà responsable dels accidents o danys que puguin rebre i/o ocasionar els participants, si bé vetllarà per evitar-lo. El mal temps no será obstacle per a la celebració de la caminada, si bé l'organització podrá suspendre-la o modificar el recorregut.


19 de novembre de 2011 No hi ha comentaris\nEl jurat amb els cartells guanyadors\nAquest passat dijous va tindre lloc la reunió dels jurats dels concursos de cartells de festes de la Fira i Porrat de Sant Antoni, Puríssima Xiqueta i Moros i Cristians de 2012. Els guanyadors del cartell de la Fira han sigut Nieves Aranda i Fernando Moncho amb l’obra “Colors de Festa”; el de les Festes de la Puríssima, Carlos Ferrer Ibiza amb l’obra “Nit i Foc” i el de les Festes de Moros i Cristians, Rubén Lucas García amb l’obra “La màgia de Benissa”. Tots ells rebran un premi de 1.000 euros.\nEl jurat d’aquestes tres modalitats va estar compost pel batle de Benissa, Juan Bautista Roselló, la regidora de Cultura, Pepa Martí, la regidora de Festes, Raquel Soliveres, Víctor Javier Gironés, dissenyador gràfic, Verónica Bertomeu Biosca, presidenta de l’Associació de Moros i Cristians, Silvia Sendra Cuello, vicepresidenta de l’Associació de Moros i Cristians, Juan Francisco Tent Álvarez, president de l’Associació de Festes Puríssima Xiqueta 2012 i José *Delfino Cuello Crespo, vicepresident de l’Associació de Festes Puríssima Xiqueta 2012.\nTambé es van triar les obres guanyadores del concurs fotogràfic de les festes de Moros i Cristians 2011. El primer premi dotat amb 300 euros el va guanyar Joan Buigues Romera amb l’obra “La nit dels Trons”, el segon premi dotat amb 200 euros es va atorgar a Víctor García Ribes per la fotografia “Emocions compartides” i enguany com a novetat s’ha inclòs el premi a l’autor fester amb un import de 100 euros i que va ser per a Dario Cavero Cabrera per la fotografia “Sopem i així, comencem la nostra festa”. El jurat va estar compost pels mateixos membres que el jurat del concurs de cartells, llevant als membres de la Comissió de Festes, i afegint a Pedro José Sanz, fotògraf.\nJa es coneixen els guanyadors dels cartells de festes i de fotos de moros i cristians (12/11/2010)\nJa es coneixen els guanyadors dels cartells de festes i de fotos de Moros i Cristians (10/11/2008)


Rúbrica Editorial – Albert Suñé i Ysamat\nAlbert Suñé i Ysamat Rúbrica 2021-08-05T09:07:42+00:00\nEl periodista Albert Suñé i Ysamat (Barcelona, 1945) fou un dels fundadors del diari Avui, on hi va escriure Història del jazz a Catalunya -que edità per a Ràdio 4- i, amb Josep Porter i Moix, el col·leccionable 100 anys d’esport català (1888-1988). Ha exercit de crític de jazz tant al diari com a la Revista Musical Catalana. A la Cadena-13 hi edità i presentà programes de jazz.\nHa estat col·laborador de El Correo Catalán, Hoja del Lunes i El Observador. És autor de Cinema de paper. Les revistes de cinema i els 50 anys de Fotogramas; les memòries d’infància i adolescència Quan Kubala omplia els estadis; la història d’un important periòdic: De La Publicidad a La Publicitat. Del republicanisme històric al catalanisme intel·lectual; i Confeti per al clarinet, novel·la a cavall entre ficció i realitat ambientada en el món del jazz.


La Universitat millora al rànquing URAP de producció científica, on és el tercer centre espanyol i el primer valencià\nCampus de Burjassot-Paterna de la Universitat de València.\nLa Universitat de València (UV) és la tercera institució d’ensenyament superior espanyola, la primera valenciana i millora posicions a escala europea i internacional, segons l’última actualització del University Ranking by Academic Performance (URAP), que mesura la qualitat i quantitat de les publicacions científiques de fins a 3.000 universitats de tot el món. Respecte a l’edició anterior (2020-2021), el centre valencià escala fins al 210é lloc mundial, després d’avançar 7 posicions, mentre que a nivell europeu en puja un, fins al 85.\nA més, la institució valenciana també ha millorat en la puntuació de 4 dels 6 indicadors de qualitat proposats, com són articles, citacions, impacte total dels articles i documentació total. L’objectiu principal d’aquesta eina és desenvolupar un sistema de classificació per a les universitats a nivell mundial basat en els resultats acadèmics determinats per la qualitat i la quantitat de les publicacions acadèmiques.\nA escala internacional, el rànquing està liderat per la universitat de Harvard, la Universitat de Toronto i l’University College de Londres. A Europa, l’University College, Òxford i Cambridge estan al capdavant, mentre que a Espanya (com en les dos anteriors edicions), a la Universitat de València només la superen les Universitats de Barcelona i l’Autònoma de Barcelona.\nL’University Ranking by Academic Performance (URAP) és una organització sense finalitats de lucre que es va establir en l’Institut d’Informàtica de la Universitat Tècnica d’Orient Mitjà (Turquia) en 2009. El proveïdor de dades bibliomètriques d’aquest rànquing és Web of Science-Clarivate Analytics.\nRànquing URAP: https://www.urapcenter.org/\nMés informació (Servei d’Anàlisi i Planificació UV) sobre l’URAP: https://ir.uv.es/OljE4Ic\nArxivat en: Producció científica , Internacionalització recerca , Rànquings , Dades estadístiques, indicadors i informes , Cultura Científica , Difusió i comunicació científica , Investigació a la UV\nAquest divendres té lloc la Jornada d’Informació per a professionals de l’orientació\nLa Junta Electoral proclama les candidatures a les eleccions al rectorat\nMor el químic Miguel Valcárcel, doctor ‘honoris causa’ de la Universitat de València


Recordant a Plutó: Kate + terminal a l'Ubuntu\nAvui penjo un post que pot servir a tots aquells que ens hem anat mudant al món Ubuntu i que, a més, tenim la "sort" de programar codi. Jo sóc un d'aquests afortunats i feia temps que tenia instal·lat el Kate (editor de codi). Una de les funcionalitats que trobo més bones del programa és que et permet obrir un terminal a la mateixa pantalla, i tenir així les dues coses obertes sense haver d'anar canviant de finestres.\nA la Pompeu també tenen Linux, però Fedora. Allà funciona perfectament, però al meu portàtil em fallava. Després de preguntar durant un bon temps a gent sobre el tema, vaig acabar recorrent a la persona més entèsa del món, Mr. Google. A través seu vaig saber que m'havia de descarregar un paquet des del gestor de paquets (per mi, Synaptic).\nI és tan simple com això: Synaptic>>Buscar>>konsole,\nInstal·lar el paquet, obrir de nou el Kate, i funciona!!\nPublicat per Pau a 12:23 a. m.


per Marta Romera / ACN 08/02/2021 13:46h\nL'Rt baixa a 0,86 i el risc de rebrot a 405 (-26), amb 69 ingressats més (2.635) i 10 pacients més a l'UCI (694) | iStockPhoto (gorodenkoff)\nA la regió sanitària de Lleida hi ha acumulats 27.392 casos confirmats per PCR/TA, 121 més. Són 28.296 si es tenen en compte totes les proves. Un total de 542 persones han mort per coronavirus des de l'inici de la pandèmia, cap més que en l'anterior balanç. Entre el 29 de gener i el 4 de febrer es van notificar 16 defuncions, 21 la setmana anterior. Hi ha 11.695 vacunats de la primera dosi (+3) i 9.491 de la segona (+5).\nPel que fa al risc de rebrot, baixa 49 punts, fins a 440. Se situa bastant per sota del registre de la setmana anterior, que era de 554. La velocitat de propagació baixa set centèsimes, fins a 0,90. La setmana del 22 al 28 de gener era d'1,01. La taxa de confirmats per PCR/TA està en 214 per cada 100.000 habitants, i la incidència a 14 dies és de 487, pels 555 de l'interval anterior. El 6,77% de les proves que es fan donen positiu. Actualment hi ha 123 pacients ingressats als hospitals, 11 més que fa 24 hores. Entre el 29 de gener i el 4 de febrer els ingressats eren 117, pels 123 del període anterior.\nAlt Pirineu i Aran: L'Rt puja set centèsimes (0,65)\nLa regió sanitària de l'Alt Pirineu i l'Aran acumula 4.712 casos confirmats per PCR o TA des de l'inici de la pandèmia, 20 més, i 4.940 sumant totes les proves. Un total de 136 persones han mort des de l'inici de la pandèmia, les mateixes que en el balanç anterior. El risc de rebrot puja 34 punts, fins a 268, mentre que la setmana anterior era de 512. Hi ha 2.099 vacunats de la primera dosi (ídem) i 1.730 de la segona.\nL'Rt puja set centèsimes, fins a 0,65. En l'interval anterior estava en 0,90. La taxa de confirmats per PCR és de 152 per cada 100.000 habitants. La incidència acumulada a 14 dies és de 429, pels 580 de l'interval anterior. El 5,05% de les proves que es fan donen positiu. A la regió hi ha 17 pacients ingressats, un més que en l'anterior balanç. Entre el 29 de gener i el 4 de febrer hi havia 16 ingressats i es va notificar una defunció, mentre que en el període anterior van ser 16 els ingressats i dues defuncions.\nLa velocitat de propagació de la covid-19 a Catalunya, l'Rt, continua a la baixa i està ara en 0,86, tres centèsimes menys que fa 24 hores, segons el darrer balanç de Salut. El risc de rebrot també ha disminuït, en concret 26 punts, i se situa ara en 405. En paral·lel, la incidència a 14 dies també disminueix, i passa de 502,32 a 483,91. S'han declarat 1.249 nous casos confirmats per PCR o TA, amb un total de 485.246. El 6,02% de les proves de la darrera setmana han donat positiu. S'ha informat de 53 noves morts i el total és de 19.796.\nHi ha 2.635 pacients ingressats amb covid-19 als hospitals, 69 més, i 694 a l'UCI, 10 més que fa 24 hores. Els vacunats amb la primera dosi són 196.537 (+303) i 127.047 amb la segona (+1.167). El risc de rebrot era de 547 entre el 22 i el 28 de gener i baixa a 405 en l'últim interval. Pel que fa a l'Rt, en les últimes 24 hores baixa a 0,86, per sota del valor de la setmana anterior, quan estava en 0,94. La incidència a 14 dies és de 483,91 entre el 29 de gener i el 4 de febrer, per sota dels 602,61 de l'interval anterior (22-28 de gener).\nPel que fa als casos confirmats per PCR o tests d'antígens (TA), en el període del 29 de gener al 4 de febrer n'hi va haver 15.938, xifra inferior a l'interval anterior, quan se'n van declarar 21.309. Això situa la taxa de confirmats per PCR/TA en 207,07 per cada 100.000 habitants, per sota del període anterior (276,85). Durant l'última setmana analitzada s'han fet 207.758 proves PCR i 99.762 tests d'antígens, dels quals un 6,02% han donat positiu, per sota de l'interval anterior (6,52%). La mitjana d'edat de les persones positives se situa en els 39,90 anys.\nDes de l'inici de la pandèmia s'han confirmat 522.831\nDes de l'inici de la pandèmia s'han confirmat 522.831, dels quals 485.246 per PCR/TA. D'altra banda, s'han declarat 53 noves morts, amb un total de 19.796 en tota la pandèmia: 12.356 en centres hospitalaris o sociosanitaris (+28), 4.522 en residències (+2), 1.102 en domicilis (+2) i 1.816 no classificables (+21). Entre el 29 de gener i el 4 de febrer s'han declarat 467 defuncions, mentre que la setmana anterior se'n van notificar 554.\nEn l'últim interval hi havia ingressades a l'hospital 2.683 persones. La setmana anterior, del 22 al 28 de gener, n'hi va haver 2.881. Entre les persones que viuen en residències, s'han detectat 18 nous casos amb PCR o TA, fins a un total de 29.341. Amb la resta de proves, el nombre total de casos és de 32.126. En total, han mort 8.568 persones, 24 més que en l'últim balanç.


Catalunya lidera accions que, tot i partir de pressupostos precaris, són l’enveja d’altres programadors europeus. Citem, ara, dos exemples. Per una banda, aquests dies 35 programadors de teatre per...\nTou i càlid\nQuim Masferrer ha tornat setmanalment a les nit de TV3. Però hi ha també l’oportunitat de contactar amb ell en persona. I veure com intervé com el nebot i el tiet ideal: Tou i càlid (perquè es deixa...


Evacuen en helicòpter un excursionista ferit al Pedraforca - Regió7 :: El Diari de la Catalunya Central\nacn 12.10.2018 | 23:37\nImatge del rescat per part dels Bombers bombers de la generalitat\nUn helicòpter del Grup d'Actuacions Especials (GRAE) dels Bombers va rescatar ahir al migdia un home que havia caigut mentre pujava el Pedraforca. El ferit, de 67 anys i veí de Badalona, va ser traslladat a l'Hospital de Berga amb una luxació a l'espatlla.\nLa caiguda es va produir en una zona que no és accessible per a les ambulàncies, entre l'enforcadura i el Pollegó Superior del Pedraforca. A causa de la boira, però, l'helicòpter no va poder arribar fins a l'indret i va deixar els efectius del GRAE just a l'enforcadura, des d'on van caminar fins al lloc on era l'home.\nFinalment, l'helicòpter va poder arribar-hi i el va rescatar amb un gruatge, tot transferint-lo llavors a una ambulància del SEM, que el va portar a l'hospital.\nRescaten de matinada dos escaladors extraviats a Guixers


Índia: cal investigar el segrest d'activistes indígenes contraris a un projecte miner de l'empresa Vedanta Índia: cal investigar el segrest d'activistes indígenes contraris a un projecte miner de l'empresa Vedanta\nSana Sikaka, líder de la comunitat indígena Dongria Kondh, a Niyamgiri, Orissa, Índia, 2009 © Amnistia Internacional\nAmnistia Internacional demana a les autoritats de l'Índia que investiguin amb caràcter d'urgència el segrest armat de dos dirigents indígenes que feien campanya contra el projecte de mina de bauxita proposat per una filial de l'empresa Vedanta Resources, amb seu al Regne Unit, i l'Orissa Mining Corporation.\nEls dos activistes van ser segrestats el 9 d'agost a la província d'Orissa,a l'est de l'Índia. Un d'ells, Sana Sikaka, va anar "alliberat" aquella mateixa nit llançant-lo d'una furgoneta, i ha denunciat que els homes armats eren policies. Lado Sikaka, màxim dirigent de la comunitat indígena dongria kondh, continua en poder dels homes armats (**Actualització: Lado Sikaka va ser alliberat, tres dies després, el 12 d'agost)\nLa policia provincial d'Orissa ha guardat silenci sobre els responsables del segrest, i no ha obert cap investigació malgrat les peticions dels activistes.\n"Aquesta denúncia de detenció arbitrària i segrest d'activistes ha de ser investigada de manera immediata i transparent", ha afirmat Madhu Malhotra, directora adjunta del Programa Regional per a l'Àsia i Oceania d'Amnistia Internacional. "La policia d'Orissa ha de donar mostra de la seva bona fe assegurant l'alliberament de Lado Sikaka i localitzant i detenint immediatament aquests homes armats".\nSana Sikaka ha declarat avui a mitjans de comunicació locals que ell i un grup d'activistes van ser interceptats per 15 agents armats vestits de civil prop de la muntanya Niyamgiri, quan anaven en furgoneta cap a Delhi, on tenien previst fer campanya contra el projecte de mina de bauxita. Els homes armats van confiscar els telèfons mòbils dels activistes i el vehicle. A continuació van detenir Lado i Sana Sikaka i els van portar en direcció al districtede Rayagada, on Sana sospita que Lado està reclòs.\nLa comunitat indígena Dongria Kondhés coneguda pel seu activisme per protegir la que consideren muntanya sagrada, Niyamgiri, de la mina de bauxita projectada.\nAmnistia Internacional insta les autoritats índies a establir un procés per obtenir el consentiment lliure, previ i informat de la comunitat Dongria Kondh abans de continuar amb el projecte miner proposat a Niyamgiri. Això ha d'incloure:\n* proporcionar a la comunitat Dongria Kondh informació accessible i adequada sobre el projecte;\n* emprendre, en consulta autèntica i oberta amb la comunitat Dongria Kondh, una avaluació integral de l'impacte mediambiental i sobre els drets humans del projecte i proporcionar garanties de procediment adequades per garantir la seva participació en el procés d'avaluació i que es concedeix la importància i el respecte deguts als seus coneixements i perspectives sobre la regió de Niyamhiri Hills , i\n* respectar la decisió de la comunitat Dongria Kondh si finalment no dóna el seu consentiment per al projecte.


Text censurat a La Vanguardia sobre Felipe VI a Poblet – Avantguarda.cat\nOriol Domingo 18 de juliol de 2020 Uoctubre\nText censurat a La Vanguardia sobre Felipe VI a Poblet\nEl rei Felipe VI visita Poblet com ja ho va fer quan era Príncep. Qui subscriu va escriure per aquest blog l’article “El Príncep, el poder, Déu” que fou censurat per Màrius Carol / Enric Juliana. Aquell text (març del 2014) manté ara (juny 2020) plena vigència.\n1. Felip VI ha estat al monestir de Poblet en una recent visita a Catalunya. Poblet té un significat religiós i polític. Panteó dels reis de la Corona d’Aragó. Monestir, des del 1150, arrelat a la història i a la realitat de Catalunya.\n3. Felipe VI sap que a Poblet hi ha l’arxiu de Josep Tarradellas, president de la Generalitat de Catalunya. La Generalitat no prové del franquisme, ni de cap jurament dels immutables “Principios del Movimiento Nacional”, ni de la no menys immobilista Constitució del 1978. Tarradellas va tornar a Catalunya el 23 d’octubre del 1977, com 125 president de la Generalitat. El primer president fou Berenguer de Cruïlles (1359-1362).


Els infants feliciten el Nadal en nom de tots els missioners ~ Tarragona Missionera\nEls infants feliciten el Nadal en nom de tots els missioners\nPublicado martes, diciembre 24, 2013 Por Tarragona Missionera\nAlegria, gratuïtat i il·lusió. Amb aquest esperit més de sis-cents nens i nenes «Sembradors d’estels» han participat aquest dijous dia 12 de desembre a la Catedral de Tarragona, en un acte presidit pel Sr. Arquebisbe, Mons. Jaume Pujol.\nLa nadala «El vint-i-cinc de desembre», tocada a l’orgue per Mn. Miquel Barbarà, ha donat la benvinguda a tots els infants de les set escoles participants: col·legi El Carme, Sant Domènec de Guzman, Sant Pau apòstol, Sagrat Cor de Jesús, l’Ensenyança-Lestonnac, Santa Teresa de Jesús i el col·legi Mare de Déu del Carme. La lectura del pròleg de Sant Joan en format diàleg protagonitzat per diversos personatges de l’Evangeli com Joan Baptista, Pau, Isaïes i Joan Evangelista amb alguns nens ha explicat d’una manera creativa la importància del testimoniatge. En aquest sentit, la germana Celestina, carmelita missionera teresiana de l’Àfrica, els ha dirigit unes paraules per a motivar-los en la seva tasca missionera, de ser testimonis de Jesús en la seva família, amb els amics i a l’escola.\nSeguidament cadascun dels centres educatius ha presentat una ofrena acompanyada d’una pregària sobre el valors treballats com ara la pau, l’esperança, la responsabilitat, l’acollida, la col·laboració, el compromís i la generositat. Finalment, abans de felicitar el Nadal en nom dels missioners, el Sr. Arquebisbe ha enviat a tots els infants a anunciar el naixement de Jesús per tots els carrers.\nAquesta iniciativa, que fa més de trenta anys que se celebra a tota l'arxidiòcesi, també és el punt de partida de la Jornada de Infància Missionera que se celebrarà el proper 26 de gener de 2014, amb el lema «Els nens ajuden els nens».


La Clínica Corachán és un dels centres hospitalaris privats de més llarga tradició del país, amb 90 anys d’història. Convenientment situada a la ciutat de Barcelona, es troba immersa en un projecte de millora contínua, i compta amb unes instal·lacions dotades de la tecnologia més avançada.\nLa filosofia de la Clínica Corachán ha estat, des de sempre, oferir un servei integral i de qualitat als seus pacients i usuaris, entenent per tal, el proporcionar una assistència personalitzada i tracte humà d’excel·lència. El seu valor principal són el seu seleccionat equip de professionals, de primera línia internacional i implicats en el projecte, tenint com a eix principal al pacient. Pot consultar informació sobre Blefaroplastia Barcelona.\nLa Clínica Corachán va ser triada en 2009 “Millor Clínica privada d’Espanya” i en 2010 “Millor Clínica Privada de Catalunya” en els premis Hospitals Top 20 que organitza la consultora IASIST.\nDurant l’any passat, es van atendre en la clínica més de 10.000 ingressos, 32.300 urgències, 17.500 intervencions quirúrgiques i 2.700 parts.


Adele Haenel |\nArxiu d'etiquetes: Adele Haenel\n– Cinema – LES BIEN AIMÉS (****) i …L’APOLLONIDE (*****) – D’A 2012 (Festival Internacional de Cinema d’Autor)\nDiumenge dia 29/04/2012, tenim programada una sessió doble als Cinemes Club Aribau (Gran-Via/Muntaner) dins del Festival de Cinema d’Autor. Les dos pel.licules ens agraden molt i encara que son casi cinc hores de cinema ens passen volant, nomes el tenir que sortir de la sala per tornar a fer una cua que casi bé arriba al carrer Diputació; ens incomoda una miqueta, però es el que hi ha ….\nLES BIEN AIMÉS (****) Aquesta pel.licula de Christophe Honoré va ser la que va clausurar el Festival de Canes del 2011, ja fora de competició. Es tracta de la vuitena pel.licula del director, un drama musical que protagonitzen Madeleine (Ludivine Sagnier / Catherine Deneuve) i Vera (Chiara Mastroianni).\nEstem als anys 60 i ens explica la historia de Madeleine que abandona Paris amb el seu marit Jaromil i s’instal·len a Praga. L’arribada dels tancs russos marcarà la separació de la parella i la tornada de Madeleine a Paris amb la seva filla Vera.\nJa ens els anys 90, Vera està a Londres i s’enamora de Henderson, homosexual e incapaç de correspondre a aquest amor tal com ella espera. Madeleine, novament casada, es incapaç de deixar d’estimar a Jaromil que torna una vegada i un altre a la seva vida.\nSegons declarava el seu director quan va presentar la pel.licula :\n“Hi ha dues històries d’amor en la meva pel.lícula, dos amants, una mare i una filla, totes dues incapaces d’assumir la solitud de la vida. La primera història l’entenc com una llegenda. Comença durant l’Edat d’Or de l’amor, la dècada dels 60, amb la revolució sexual i l’alliberament de la dona. La segona, és l’altra cara de la moneda: els anys 90 amb la irrupció de la SIDA i la por al compromís. D’aquesta manera, volia examinar la màgica recerca de la felicitat de la que ningú de nosaltres podem escapar.\nAquesta entrada s'ha publicat en Cinema i s'ha etiquetat amb Adele Haenel, Alice Barnole, Bertrand Bonello, Catherine Deneuve, Céline Sallette, Chiara Mastroianni, Christophe Honoré, Festival Internacional de cinema d'autor, Hafsia Herzi, Iliana Zabeth, Jacques Demy, Jasmine Trinca, L’APOLLONIDE, Louis Garrel, Louis-Do de Lencqueasaing, Ludivine Sagnier, Michel Delpech, Noémie Lvovsky el 1 de maig de 2012 per Imma Barba.


Publicat 19/5/2019 16:13:13 +02:00CET\nRull i Turull acusen Marchena d'"haver-se tret la careta" en el judici de l'1-O\nEl cap de llista de JxCat a les europees, l'expresident Carles Puigdemont, ha considerat "absolutament anormal" la manera en què es permet els presos de JxCat Jordi Sànchez, Josep Rull i Jordi Turull accedir al Congrés aquest dilluns i dimarts per recollir les seves credencials en constituir-se les Corts.\nPuigdemont (des de Waterloo), Rull, Turull i Forn (des de la presó) han mantingut una conversa via telemàtica durant un acte de JxCat de les eleccions municipals i europees a Sant Cugat del Vallès (Barcelona).\nA l'espera del dilluns i dimarts, l'expresident ha volgut deixar clar que, si el trien eurodiputat al costat dels exconsellers Toni Comín i Clara Ponsatí, accediran a les institucions europees en condicions diferents que Sànchez, Rull i Turull.\n"Si entrem al Parlament Europeu no haurem d'entrar emmanillats, no tindrem un policia que ens vigili ni restriccions per fer rodes de premsa. El que és absolutament anormal és el que us passa a vosaltres", ha lamentat.\nPer a Rull, és "inaudita" la forma en la qual se'ls permet assistir al Congrés, criticant així que no puguin fer rodes de premsa i que no es puguin moure de l'escó.\n"El problema el té la democràcia espanyola. El que està passant hauria d'interpel·lar a tothom. En una Europa assetjada per l'extrema dreta, veiem que els arguments de la Fiscalia són un pont perquè pugui entrar aquesta filosofia de retallades de drets i llibertats", ha exposat.\nA més, ha dit que el jutge Manuel Marchena ha abandonat "les formes aparentment exquisides i s'ha tret la careta" en el judici de l'1-O, mentre que Turull considera que els magistrats que els jutgen s'han desemmascarat.\n"Aquesta setmana he escoltat la frase 'Aquí es parla castellà per imperatiu legal'. Hi ha moltes raons per ser independentista, però com volen que estiguem en un Estat que trepitja els nostres drets, llibertats, formes de fer i de ser?", ha preguntat Rull.\nSegons Turull, a Madrid escolta que insulten Catalunya però "quan hi ha urnes parla Catalunya", i espera que passi el mateix el 26 de maig, també amb Puigdemont.\n"Us demano que tingui un resultat clamorós", ha destacat l'exconseller, després de defensar que les eleccions també consisteixen en defensar els drets i llibertats de la ciutadania.\nForn ha reclamat "moral de victòria" davant els quals, en la seva opinió, volen que desapareguin i menteixen en el judici, malgrat afegir que també han pogut escoltar els qui relataven un 1-O sense violència ni enfrontaments.


saragatona: obertura en ... major\nUna interessant recomanació, espero llegir el llibre. Esperem també que les llibreries ens el mostrin de forma generosa i perllongada. Abraçada matinera.\nEm sorprèn (em sorprèn?) que un català amb una producció literària si més no sólida com tu dius (i jo m'ho crec) hagi de trobar la subvenció a saragossa.\nIntueixo el que vol dir la cita i l'he cercat Sunt bona, sunt quaedam mediocra, sunt mala plura,\nquae legis hic: aliter non fit, Avite, liber. Però per mès que me la miro només aconsegueixo posar-me guenya, i no he estat capaç de trobar cap traductor del llatí. I de classe de llatí no em recordo, que va ser al juràsic!!!\nAi Pereeee...No m'ho facis això, que em mina la moral :((\nLi haurem de demanar la traducció completa a la Mònica Miró (la profe de llatí que teníem a la UOC amb la Júlia)...\nPere,m'apunto això de l'Héctor i ja m'he quedat amb la partitura per aprendre'm el palíndrom cantat i quan vinguis a veure el Blauet te la canto. Porta paraigua.\nD'això... 'oscula plurima meo ex corde tibi fero'\nEm va doldre molt la mort de Jesus Moncada... els seus llibres son magnífics i sobre tot em va agradar molt “El camí de Sirga”. A Tarragona dins de la Tardor Literària 2005 es van organitzar unes lectures d’ell i al Museu d’art Modern van presentar una exposició de les seves pintures, sota el lema “L’univers creatiu de Jesús Moncada” .\nAl Hector no el coneixia, el llegiré, si la recomanació ve del Pere segur que deu ser bo.\nUn advertiment: parlo d'un amic, així que sóc parcial en la mesura que la meva honradesa m'ho permet. Això vol dir que la poesia de l'Hèctor m'agrada, però no són poemes amables ni condescendents, sinó sovint aspres i poc convencionals. La seva ironia sovint és punyent i incorrecta segons els cànons, els seus versos parlen d'ell mateix -no de vosaltres ni de nosaltres- sense concessions, el seu rebuig als poetes de poema diari, proverbial. Aviso.\nEm temo que les llibreries no seran gaire generoses amb l'espai dedicat al llibre, júlia. Abraçada nocturna.\nNo facis mai massa cas del que jo dic, xurri. De totes maneres, pensa que el president aragonés és de la Franja i alguns aragonesos, malgrat el que es digui, estimen la parla de tots els seus fills. A més, l'Hèctor ha fet contribucions importants al coneixement de l'aragonés, una llengua romànica que alguns consideren simplement embrionària... Finalment, l'Hèctor va decidir finalitzar la seva tasca de poeta -cas poc corrent- i els negocis simplement editorials saben que publicar la seva obra no és una inversió de futur. I potser més coses que ara no se m'acuden.\nXurri, que jo no parlo llatí, que els experts són l'Hèctor i, novetat per mi, l'Arare. Ell, més o menys, volia dir que pocs poemes seus són bons, alguns, mediocres i la majoria, dolents. Ni ell ni jo ho creiem.\nEspero, Arare, que quan ens trobem tinguis preparades les altres dues veus. Jo segur que no us acompanyaré perquè no es necessitària paraigües sinó una carpa de dimensions considerables.\nCom m'agraden els petons en llatí. Feia gairebé dos mil anys que no me'n feien!\nInsisteixo, xurri, jo no sóc, són ell i ella.\nQuè et diré, jaka, jo també penso que Moncada és extraordinàriament bo, únic. Els de Tarragona fa uns quants anys que feu les coses molt bé: Tarragona m'enamora -i la coneixem poc-.\nSobre la lectura de l'Hèctor, ja he fet els advertiments -una quants- que calia i afegiré un detall: a les antipodes de M. Martí i Pol, per citar un nom.


Notícies - La selectivitat es farà a centres de secundària i universitats per ampliar espais\nLa selectivitat es farà a centres de secundària i universitats per ampliar espais\nEl nou repartiment geogràfic garantirà les distàncies de seguretat i reduirà desplaçaments\nLa selectivitat serà a principis de juliol / Autor: ACN\nel 12/mai/20 Clara Bardají / Acn Societat PDF\nLes Proves d'Accés a la Universitat (PAU), previstes per als dies 7,8 i 9 de juliol, es faran en centres de secundària i universitats per tal de poder complir amb la distància de seguretat per evitar el contagi del coronavirus. El Departament d'Empresa i Coneixement i el Departament d'Educació posaran a disposició del Consell Interuniversitari de Catalunya (CIC) els centres de secundària, tant públics com concertats, per ampliar els espais i poder complir, així, amb les mesures decretades per les autoritats sanitàries.\nEl canvi d'ubicació de la selectivitat, que majoritàriament se celebrava en seus universitàries, també reduirà desplaçaments. L'habilitació d'instituts per a la realització de les PAU no implica que cada alumne s'examini al seu centre d'estudi, sinó que l'alumnat es distribuirà seguint criteris de proximitat. Tot i que aquesta mesura pot significar que hi hagi algun desplaçament, aquest serà més curt del que és habitual.\nA aquesta nova distribució territorial se sumaran les mesures de protecció i seguretat contra el coronavirus que estableixen les autoritats sanitàries i que continuïn vigents en les dates previstes per a la selectivitat. El calendari es manté, de moment, per a l'inici de juliol, però el CIC farà un seguiment de l'evolució de la crisi per garantir la seguretat dels alumnes.


InicioMaresmePodcast notícies del Maresme del dimarts 04/02/2020\n4 febrer, 2020 Redacció Maresme, Podcast, Portada 0\nLes notícies del Maresme en dos minuts. Avui destaquem el lliurament de 66 segells Biosphere de sostenibilitat turística a empreses i serveis del Maresme. També ens fem ressò del tall del pi de l’entrada de Llavaneres, malmès pel temporal i l’aprovació del pressupost municipal de Teià. Per últim destaquem la participació de Mataró a la Mobile Week.\nMataró Mobile Week\nPressupost Teià 2020\nTall pi Llavaneres


La Guàrdia Urbana de Tarragona sanciona 19 vianants per saltar-se el confinament obligatori\nTambé van tancar dos comerços | L'alcalde va avançar multes per desobeir les autoritats\ndimarts, 17 de març 2020 - 14:05h\nPrimers dies de confinament obligatori de la ciutadania i la Guàrdia Urbana de Tarragona ja ha començat a posar les primeres sancions a vianants incívics que no respecten l'ordre de no sortir al carrer excepte casos justificats de força major. A primera hora d'aquest dimarts, ja eren un total de dinou casos multats: 100 euros per als més lleus, 2.000 per als més greus.\nEls agents segueixen fil per randa les ordres de les autoritats sanitàries del país, que en decretar formalment l'estat d'alerta van prohibir de facto tota sortida a la via pública que no sigui per raons justificades: des de baixar el gos fins a anar a comprar aliments o medicaments. Tothom qui surti al carrer i no estigui emparat per aquestes excepcions «s'exposa a ser sancionat per desobediència a l'autoritat», tal com va recordar hores enrere l'alcalde de la capital, Pau Ricomà.\nEls agents multen prop de 20 vianants i tanquen més de 50 establiments per incomplir les ordres de confinament\nAquest dilluns, fins a dinou vianants i dos comerços han estat sancionats formalment per aquest motiu als carrers de Tarragona. A més, el primer dia de prohibicions la mateixa Guàrdia Urbana també va forçar el tancament de fins a 55 bars i restaurants de la ciutat que havien decidit obrir malgrat les ordres explícites de no fer-ho.\nLa policia local tarragonina ha incrementat en aquests dies les patrulles i vigilàncies per vetllar per l'acompliment de les mesures acordades per les autoritats, i avisa que la política de sancions i multes es mantindrà per a tots aquells que desafiïn les prohibicions i que no respectin l'ordre de confinament, amb les excepcions per tots conegudes.\nA Reus, la Guàrdia Urbana ha informat que també ha multat un total de deu persones per saltar-se el confinament. En el cas de la Costa Daurada, les sancions ja han arribat a alguns municipis, mentre que d'altres opten per continuar amb les advertències de confinament obligatori sense interposar multes encara.\nGuàrdia Urbana de Tarragona Pau Ricomà Ajuntament de Tarragona Coronavirus


ARA Barcelona Actualitzada el 13/08/2012 09:13\nA poc menys d'un mes de la Diada, la presidenta de l'Assemblea Nacional Catalana (ANC), Carme Forcadell, ha explicat aquest dilluns a RAC1 que l'objectiu de la manifestació convocada no és donar suport al pacte fiscal, com demana el president del Govern, Artur Mas, sinó a la independència. "El nostre objectiu és sumar per la independència, no pel pacte fiscal", ha reivindicat Forcadell, que ha explicat que en el moment actual "no toca el pacte fiscal" i que, de fet, "ja es va tenir l'oportunitat d'assolir-lo durant la negociació de l'Estatut i es va desaprofitar". "Ara toca la independència", ha emfatitzat.\nLa presidenta de l'ANC ha remarcat que el lema de la manifestació de l'11 de setembre és "Catalunya, nou estat d'Europa" i s'ha declarat convençuda que si el Govern, el poble i les institucions van de la mà "la independència la tenim a tocar". Forcadell ha citat, en aquest sentit, l'exemple de Montenegro, on "en tres mesos les coses van canviar completament quan tots s'hi van posar".\nForcadell ha destacat, finalment, que si el poble de Catalunya evidencia que vol la independència i el govern espanyol l'hi nega, "quedarà retratat davant del món" i ha concretat que han demanat al Govern "que enceti converses amb el govern espanyol per iniciar la secessió".


Iceta descarta fer president Puigdemont o Junqueras després del 21-D - Regió7 :: El Diari de la Catalunya Central\nIceta descarta fer president Puigdemont o Junqueras després del 21-D\nEl líder del PSC creu que la seva candidatura és la més ben situada per superar la situació de «bloqueig» polític i institucional que viu Catalunya\nefe 15.11.2017 | 19:16\nEl líder del PSC Miquel Iceta. Arxiu/EFE\nEl primer secretari del PSC, Miquel Iceta, va descartar ahir la possibilitat que els vots dels socialistes serveixin, després de les eleccions del 21 de desembre, per «fer president» Oriol Junqueras o Carles Puigdemont, als quals va responsabilitzar de la situació actual.\nEn la presentació del llibre Iceta, l'estrateg del Partit Socialista, escrit pel periodista Raúl Montilla (Ediciones B), el líder del PSC va defensar que la seva candidatura és la que està més ben situada per superar la situació de «bloqueig» polític i institucional que viu Catalunya.\nAixò no obstant, davant la possibilitat que no sigui el PSC la primera força i que pugui negociar-se un govern de coalició, Iceta va sortir al pas dels qui veuen els socialistes oberts a pactar amb els sobiranistes: «Jo no faré president ni Oriol Junqueras ni Carles Puigdemont, crec que ja n'hem tingut bastant».\nTampoc facilitaria la seva investidura, va afegir, ni tan sols si ERC o el PDeCAT renunciessin a un full de ruta que passés per fer efectiva la declaració d'independència, perquè els seus respectius candidats, Junqueras i Puigdemont, «són els responsables d'haver-nos portat fins aquí, una situació desastrosa».


Ets a: Portada > Notícies del circ > Un total de 20 artistes i companyies de circ, nominades als Premis Zirkolika\nUn total de 20 artistes i companyies de circ, nominades als Premis Zirkolika\nLa gala de lliurament serà el dimecres 28 al Mercat de les Flors\nLa revista Zirkolika ja ha donat a conèixer els nominats dels premis del 2016, que es lliuraran a la Nit de Circ del pròxim 28 de setembre a la sala Ovidi Montllor del Mercat de les Flors. En total, s’han rebut 42 candidatures, i la majoria de companyies s’han presentat en la categoría de millor espectacle de circ.\nLa gala serà retransmesa per la La Xarxa i conduïda per la companyia de teatre LAminimAL Teatre i inclourà actuacions i números dels artistes premiats en anteriors edicions com Juana Beltrán (verticals), Ramiro Vergaz (malabars), Nacho Ricci (corda vertical), Manel Rosés (equilibris) i la cia Estropicio (portés acrobàtics).\nTot seguit us adjuntem la relació de companyies i espectacles nominats.\nMillor espectacle de sala o carpa: inTarsi de la Compañía de circo “eia”, Garbuix 20è Circ d’Hivern de l’Ateneu de 9Barris, Bèsties de Baró d’Evel Cirk, Rhümia de Rhum&Cia, Guadual de Leandro Mendoza.\nMillor espectacle de carrer: Amigoo de Mumusic Circus, Ni cap ni veus de Circ Vermut, Las Polis de Las Polis, Iter de Serena Vione i Nàufraggs de La Industrial Teatrera.\nMillor número de circ: Anton i Polina de La Fem Fatal, Bunkai d’Amer i Àfrica, Basculeando de Joe y Martín, Zen d’Antonio Vargas i Borderline de Julie Vergez.\nMillor companyia o artista emergent: Oriol Escursell, Cuncurulla cia, Jessica Martín, El lado oscuro de las flores i Zanimals.


Les Arts de Piranesi. CaixaForum Barcelona | El blog de l'Eli Capdevila.\n← Convocatòries FiraTàrrega 2013\n046_fotografiadeviatge_xangai (en vertical)_octubre2012 →\nPosted on Octubre 31, 2012\tby EliCapdevila\nComentari sobre l’exposició que es pot veure a Caixa Forum fins el 20 de gener, titulada Les Arts de Piranesi:\nPrimer de tot, he de dir que no en sabia res de Piranesi. Quan vaig veure que el dibuix triat pel cartell de l’ exposició em recordava l’ obra d’ Escher, i en esbrinar que era un boig de la perspectiva em vaig proposar de visitar-la. Tenia un motiu personal. L’ aprofundiment en l’ estudi de la perspectiva com a eina de treball m’ha proporcionat el sentit de l’ ordre aplicat a la vida. En situacions d’ estrès, dibuixar perspectives impossibles absolutament racionalitzades per la norma, m’ ha tranquil·litzat. La realització i la contemplació de les formes pures dels traçats geomètrics tant sobre el pla com en l’ espai m’ha suposat una eina per trobar l’ equilibri. Amb això no vull dir que l’ exposició m’hagi entusiasmat…\nAquesta entrada ha esta publicada en Art. Afegeix a les adreces d'interès l'enllaç permanent.


Manuel Suárez presenta a la Seu 'La ciència, tard o d'hora, ho explica tot' — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Manuel Suárez presenta a la Seu 'La ciència, tard o d'hora, ho explica tot'\nManuel Suárez - 'La ciència, tard o d'hora, ho explica tot'\nEl biòleg Manuel Suárez presentarà a la Seu d’Urgell, aquest dimecres dia 10, el llibre La ciència, tard o d’hora, ho explica tot, que publica Stonberg Editorial. El professor de química Enrique Aramburu serà l’encarregat de presentar l’obra, en un acte que començarà a les 8 del vespre a la seu del Consell Comarcal de l’Alt Urgell i que comptarà també amb les intervencions de l’escriptor Isidre Domenjó i del mateix autor.\nManuel Suárez García va néixer a Sueros de Cepeda (Lleó) l’any 1951, però va viure i estudiar a la Seu d’Urgell fins que, de jove, es va traslladar a Barcelona, on es va llicenciar en Biologia. Des d'aleshores ha treballat en el món de l’ensenyament i la formació, tant com a professor d’institut com impartint cursos pedagògics a les principals universitats catalanes. També ha format part dels equips redactors de la Gran Enciclopèdia Catalana, l’Enciclopèdia de l’Esport Català i el Diccionari de Medicina de la Reial Acadèmia de Ciències Mèdiques de Catalunya i Balears. A més a més, amb 65 anys es manté en actiu com a atleta i triatleta.


Què són els mamífers aquàtics?\nEls mamífers aquàtics són, com l'ésser humà, animals de sang calenta que respiren per pulmons. Com el seu nom indica, donen de mamar (mamífers) a les seves cries durant un període llarg de temps i viuen en el mar (marins).\nHi ha tres grans grups de mamífers marins:\nDins de l'ordre dels cetacis trobem els odontocets o balenes amb dents i els dofins\nNom genèric que reben els mamífers marins que constitueixen l'ordre dels cetacis. Es diferencien de la resta de mamífers en que passen tota la seva vida, des de que neixen fins que moren, a l'aigua. El terme cetaci s'utilitza per anomenar de manera general les 78 espècies de balenes, dofins i marsopes.\nNom comú aplicat a sis espècies de balenes petites emparentades amb els dofins. Les marsopes són els cetacis més petits i el seu cap és arrodonit, sense el bec característic dels dofins. A diferència d'aquests, la seva aleta dorsal és més ample, més petita i té forma triangular, neden més a poc a poc i no salten per sobre de l'aigua.\nEls cetacis a les nostres costes\nA les nostres costes s'han observat un total de 7 espècies diferents, de les quals 6 pertanyen al grup dels cetacis amb dents (odontocets) i una al grup dels cetacis amb barbes (misticets).\nCETACI LLARGÀRIA COLOR HABITAT\nDofí llistat 2 m gris, ratlla negra de 10 a 15 milles de la costa\nDofí mular 3 m gris a unes 5 milles\nDofí comú 2 m gris - marró i blanc de 10 a 15 milles\nCap d'olla gris 3 m gris amb ratlles blanques de 12 a 15 milles\nCap d'olla negre de 4 a 6 m negre prop i lluny de la costa\nCatxalot de 12 a 17 m gris fosc a unes 15 milles\nRorqual comú més de 20 m gris lluny de la costa\nWeb Cetacis de la Costa Brava


Propera estació: independència | Ara a www.rogermelcior.cat\nPropera estació: independència\nMolts polítics –com ara el senyor Josep Antoni Duran i Lleida- mostren una rotunda disconformitat per celebrar un referèndum per a l’autodeterminació o la independència de Catalunya. El motiu principal que al·leguen que no hi hauria suficient suport social i només crearia friccions a la societat catalana.\nDoncs bé, un estudi rigorós de l’equip de treball “indenti.cat” de la UOC desmunta completament aquest argument. En l’estudi anomenat “Llengua i identitat” s’intenta fer un paral·lelisme entre la llengua habitual d’una persona i el seu posicionament envers certes opinions polítiques. Aquest estudi ha de reflectir més o menys la realitat del país, puix que es basa en una mostra representativa de la societat catalana.\nDes d’aquí poden accedir en l’estudi complet.\nSegons l’estudi de la UOC el suport social de la independència entre tota la població amb dret a vot seria del 36% del cens. Per contra, només hi votarien en contra un 22% del cens electoral. La resta o bé s’abstindria o bé no ho té clar en aquest moment.\nLa participació seria del 59% del cens electoral. En aquest 59% de participació els vots a favor serien el 62%, mentre n’hi hauria 37% en contra i dipositarien paperetes en blanc un 1% dels votants.\nAquest estudi també trenca una mica tòpics. De fet el 25% dels immigrants espanyols hi votaria a favor mentre que no tots els que se senten catalans o més catalans que espanyols hi votarien a favor.\nAmb aquest estudi –malgrat que crec que és una mica optimista- demostra que la independència no és una cosa tan estrambòtica ni tabú com alguns insinuen. La societat catalana avui ja és prou madura per decidir el seu futur, per tallar amb els mals rotllos, per gestionar els seus diners, per tenir el nivell de vida que es mereix…\nAmb aquests estudis científics es desmunten teories com ara la del senyor Francisco Caja, professor titular de Filosofia i Ètica de la UB. Aquest brillant professor no és aigua clara: ha creat una associació en defensa del castellà a Catalunya –com si no estigués prou defensat!- i a més segons he trobat ha agredit a una professora… Aquí teniu el fragment:\nDoncs aquest senyor va participar en un programa de debat de Canal Català (que per cert aquest canal té de català el que jo tinc d’espanyol…!) anomenat “l’Enfant Terrible”. La seva intervenció estel·lar en contra de la independència va venir a dir una cosa així:\nLa libertad es muy bonita. Por esto ya tenemos suficiente con una España libre e independiente donde podemos vivir en paz y armonía si los nazis de los catalanes nos dejan.\nAixò si, aquest home, que em sorprèn que pugui ser professor titular d’una universitat catalana, no va parar de fer la víctima dient que necessita guarda-espatlles per anar per la UB, que els alumnes l’agaredeixen, que no pot agafar el bus… Sincerament anant amb aquestes opinions sense argumentar nazistes no s’arriba enlloc.\nPer la independència cal fer pedagogia. La majoria de gent intel·ligent dubto que es passi a la posició d’aquest espanyol afincat a Catalunya per renegar de la Nació que l’acull. Cal saber explicar a la gent que les seves condicions de vida, i el seu entorn millorarà alhora que també milloraran els nostres drets com a nació i assegurarem, la supervivència de la nostra llengua!\nI això ho hem de fer units, perquè dia rere dia pugui més gent al tren de l’independència i es quedin fora aquesta gent que dia rere dia crea odi i problemes al nostre país.\nEtiquetes: llengua francisco caja fatxa indepedència\n« Finalment, el Facebook en català!\nCongrés d’Esquerra i futur del tripartit »


Joana Raspall: de març 2014\nDia de la poesia 2014\nEl passat divendres 21 de març es va celebrar el Dia Internacional de la Poesia. L'acte organitzat per la Institució de les Lletres Catalanes i la Federació Catalana d'Associacions i clubs UNESCO es va desenvolupar al Palau Robert de Barcelona.\nLaura Borràs, directora de la ILC.\nPer festejar-lo enguany s'ha triat la poeta Monserrat Abelló, qui ha escrit "Tan sols la paraula nua", poema que ha estat traduït a vint llengües més.\nPoema "Tan sols la paraula nua" traduït a l'àrab.\nDurant l'acte es va visionar una entranyable conversa entre les poetes Montserrat Abelló i Joana Raspall.\nLlegiu poesia, que el Dia de la Poesia és tot l'any!\nPublicat per Imma Cauhé a 9:55 Cap comentari:\nEtiquetes de comentaris: blog, dia de la poesia, Joana Raspall\nDivendres, 21 Març 2014 23:30\nCONVERSA ENTRE JOANA RASPALL I MONTSERRAT ABELLÓ.\nEscrit per Laura Borràs\nLa celebració del Dia Mundial de la Poesia de 2014 ha vingut marcada pel testimoni entranyable d'aquesta conversa entre les dues poetes deganes de les Lletres Catalanes, la Joana Raspall i la Montserrat Abelló, que va tenir lloc l'abril de 2013 i que s'ha projectat a la Sala de Cotxerres del Palau Robert durant la celebració del Dia Mundial, en presència de la Montserrat Abelló -autora del poema "Tan sols la paraula nua" amb què la ILC ha centrat la commemoració de 2014- i dels fills de la Joana Raspall, traspassada el desembre de 2013.\nSón 15 minuts plens de saviesa, de tendresa, de lucidesa i, és clar... de poesia!\nPàgina on podeu veure el video de la conversa de les dos poetesses, i fotografies de l'acte del 24 d'abril del 2013\nPublicat per Imma Cauhé a 13:50 1 comentari:\nEtiquetes de comentaris: acte, blog, dia de la poesia, Joana Raspall, video\nVideo Homenatge a Joana Raspall del Baix.cat\nEls centenaris de Teixidor, Amat-Piniella i Raspall són només passos discrets\nOpinió El Punt Avui\nAl final dels centenaris\n12/12/13 02:00 - LLUÍS FREIXAS\n20/03/2014 Homes d'honor\n06/03/2014 Pagar sense diners\nAquests darrers dies han culminat els actes dels centenaris que s'han celebrat aquest any, amb una fortuna desigual, en l'àmbit de les lletres. Les despulles de Joaquim Amat-Piniella, que després de sobreviure a Mauthausen no va poder tornar en vida a la seva Manresa natal, van ser inhumades fa dues setmanes en un panteó que serà un memorial de l'escriptor i de les víctimes del nazisme. L'efemèride ens ha retornat el testimoni històric d'Amat-Piniella però ha servit també per recordar i recuperar una obra narrativa oblidada i fins ara introbable a les llibreries.\nOlot ha homenatjat Joan Teixidor. Proclamat fill il·lustre de la ciutat, passa a formar part d'un restringidíssim club de divuit olotins de tots els temps, entre els quals Marià i Joaquim Vayreda, Guerau de Liost, Miquel Blay, Josep Clarà i, si reculem unes centúries, el pare Soler. Teixidor va tenir un paper crucial en la cultura catalana del segle XX. Cofundador de l'editorial Destino amb Josep Vergés i Xavier Montsalvatge, no va ser el secundari de luxe que sovint s'ha pensat. El centenari ens deixa, més enllà d'actes, reconeixements i l'exposició del Museu d'Història de Catalunya que passat festes es podrà visitar a Olot mateix, la poesia completa reunida en un sol volum, Una veu et crida (Curbet Edicions).\nTambé hi ha hagut una nota luctuosa: la mort de Joana Raspall, el passat dia 4, amb el consol excepcional d'haver pogut viure tots els actes del seu centenari, que s'havia clausurat dies abans, i amb nous títols a les llibreries.\nEls centenaris de Teixidor, Amat-Piniella i Raspall són passos discrets que haurien de constituir punts de partida per a un coneixement i un reconeixement adequat. Per això resulta inevitable contraposar-los a l'omnipresent Any Espriu, que juntament amb excel·lents exposicions deixa, com a element més perenne, la publicació de la narrativa i la poesia completa en una edició literàriament rigorosa i de factura modesta (és a dir: assequible) i el recull de proses Ocnos i el parat esglai (una edició luxosa amb 1.913 exemplars numerats que potser requeriria també un format alternatiu, apte per a totes les butxaques). Però el centenari d'Espriu també deixa una impressió d'empatx, de solemnitat vàcua, de cites descontextualitzades i tòpics regurgitats, de faramalla institucional, molt soroll i poca lectura. Veurem en el futur, sense bromera commemorativa, quin camí fan les obres.\nDarrera actualització ( Dijous, 12 de desembre del 2013 08:55 )\nPublicat per Imma Cauhé a 13:27 Cap comentari:\nEtiquetes de comentaris: article, centenari, cloenda any raspall 2013, diari, video\nPoetes centenaris tv3 22-12-13\nAquest 2013 ha estat el centenari del naixement de poetes com Bartomeu Rosselló-Pòrcel,\nJoana Raspall, Joaquim Amat-Piniella, Joan Teixidor i Marià Villangómez. Recordem\naquests poetes i la seva obra acompanyats de Laura Borràs, directora de la Institució de\nles Lletres Catalanes, i ens endinsem en alguns dels seus poemes gràcies al recital que ens\nofereixen actors com Sílvia Bel, David Selvas, Jordi Martínez i Nausicaa Bonnín.\nPortada el 5-12-2013 minut 1:10\nTertúlia del 04/12/13 (part 1)\nhem conegut la notícia de la mort de la poeta Joana Raspall i hem parlat de la seva figura amb el conseller de Cultura, Ferran Mascarell.\nJoana Raspall, lluitadora infatigable\nLa poeta i filòloga Joana Raspall ha mort, aquesta matinada, a Sant Feliu de Llobregat, als 100 anys. Coneguda sobretot per les seves poesies infantils, Raspall va destacar també per la seva tasca de difusió de la llengua catalana durant el franquisme.\nEtiquetes de comentaris: videos a TV3\nPoema de Joana Raspall i música de Joan Vidal. Coral.\nPublicat per Imma Cauhé a 15:14 Cap comentari:\nEtiquetes de comentaris: cantates, Joana Raspall, musicat, video\nHora del conte: Joana de les paraules clares(Primavera. Biblioteques municipals.)\nShare on twitterShare on emailShare on facebookShare on printMore Sharing Services6\n22/03/2014 de 12:00 h a 13:30 h\nA càrrec de Cesca Mestres, de El Cep i la Nansa edicions.\nUn viatge per la vida i l'obra de Joana Raspall, on es combina contacontes, poesies, jocs i tallers.\nAmb motiu del Dia Internacional de la Poesia.\nEtiquetes de comentaris: acte, conte, Joana Raspall\nPublicat per Imma Cauhé a 11:19 2 comentaris:\nACTIVITAT CENTRAL DEL DIA MUNDIAL DE LA POESIA AL PALAU ROBERT DE BARCELONA\nEscrit per Sergi Seguí\nDivendres, 21 de març, a partir de les 18.30h la Sala Cotxeres del Palau Robert (Passeig de Gràcia, 107 de Barcelona), es farà l'acte central de la celebració del Dia Mundial de la Poesia. Es tracta d'un recital que comptarà amb la presència de la poeta Montserrat Abelló i es llegirà la seva poesia, 'Tan sols la paraula nua', en català i altres llengües (hebreu i fula). També hi haurà l'acompanyament musical a càrrec dels alumnes de l'aula de Música i Teatre Musical (Escola de la xarxa Unesco) de Sant Feliu de Llobregat.\nL'acte es desenvoluparà de la següent manera:\n18.30h: Tast musical a càrrec dels nens de l'aula de Música i Teatre Musical de Sant Feliu de Llobregat. Interpretaran la cançó "Cinema" del llibre Música i poemes per a petits monstres de Lola Casas. Música de Pere Borrell.\n18.35h: Inici institucional de l'acte a càrrec de:\nSra. Laura Borràs, Directora de la Institució de les Lletres Catalanes.\nSra. Ester Franquesa, Directora General de Política Lingüística i Presidenta del Consorci per a la Normalització Lingüística.\nSra. Katy Trias Trueta, Directora General de la Fundació Catalana Síndrome de Down.\nSra. Dolors Reig, Presidenta de la Federació Catalana d'Associacions i clubs UNESCO.\n18.45h: Tast musical a càrrec dels nens de l'aula de Música i Teatre Musical de Sant Feliu de Llobregat. Interpreten la cançó "Zombis" del llibre Música i poemes per a petits monstres de Lola Casas. Música de Pere Borrell.\n18.50h: Lectura del poema de Montserrat Abelló en català i altres llengües.\nItai Ron llegirà el poema en hebreu.\nAmadou Boucar Sam llegirà el poema en fula.\nLectura a càrrec de Núria García Martínez i d'Amina Benzakour, parella lingüística del Voluntariat per la llengua adscrita al Centre de Normalització Lingüística.\nLectura de la poesia de Montserrat Abelló en català per part d'Odile Fernández de la Fundació Catalana Síndrome de Down.\n19.05h: Projecció del vídeo amb la conversa entre Montserrat Abelló i Joana Raspall.\n19.10h: Lectura poètica a càrrec de Montserrat Abelló.\n19.15h: Interpretació del poema de Montserrat Abelló musicat pel compositor Eduard Nuñez de l'aula de Música i Teatre Musical de Sant Feliu de Llobregat. Canta Julia del Pino.\n19.20 Cloenda institucional a càrrec de Laura Borràs, directora de la Institució de les Lletres Catalanes.\nPublicat per Imma Cauhé a 8:44 Cap comentari:\nEtiquetes de comentaris: acte, dia de la poesia, Joana Raspall, lectura, video\nComentari en el seu blog de l'ex-alcaldesa.\nblog de Lourdes Borrell\nPublicat per Imma Cauhé a 16:51 Cap comentari:\nEtiquetes de comentaris: biblioteca, blog, noticia


Bontrager - Cicloturisme\nLlista de productes per marques: Bontrager\ncoberta 29" Bontrager XR1...\nXR1 és un pneumàtic laminat ultra-ràpid, tubeless, per a curses cross country, ideal per a condicions seques i polsoses. El pneumàtic XR1 Team Issue per a bicicletes de muntanya compta amb un compost específicament adaptat i un disseny de banda de rodament exterior obert que augmenta la tracció d'alta velocitat i adherència en superfícies polsoses.\nTot en una pantalla intuïtiva i de fàcil lectura.\nEl ciclocomputador Bontrager Trip 2 ofereix les mateixes funcions essencials que el Trip 1 en una pantalla de fàcil lectura, però afegeix característiques com la temperatura i dues mides de roda per a una major versatilitat.\nEl ciclocomputador Bontrager Trip 1 proporciona tota la informació essencial que necessita el ciclista: velocitat, distància i temps, tot en una pantalla fàcil d'usar i de fàcil lectura.\nNo perdis de vista la velocitat, la distància i tota la resta amb el ciclocomputador sense fil GOTime ancorat al teu manillar. Les seves funcions són molt senzilles, la seva pantalla LCD és molt fàcil de llegir i compta amb uns clips de subjecció integrats que et permeten treure'l del manillar i ficar a la butxaca en arribar al teu destí.\npotència Bontrager RACE X LITE 17º\nguants Bontrager RL Gel\nDóna la benvinguda a la comoditat i oblida't del entumiment de les mans gràcies als guants inForm de Bontrager. El seu disseny ergonòmic basat en estudis científics redueix la pressió sobre el nervi cubital, evitant el entumiment, la incomoditat i la fatiga de les mans perquè puguis muntar còmodament durant més temps.\njoc rodes Bontrager AURA 5 700C\nBasada en el disseny de la nova Aeolus D3, el joc de rodes Aura 5 està fabricat amb llanta d'alumini i perfil de carboni de 50 mm. La Aura, provada en el túnel de vent, ofereix el màxim rendiment a un preu equivalent a les rodes de carretera.


No tot ha estat sempre al mateix lloc: la mobilitat de les institucions Tercera part: 100 anys de Biblioteques a Barberà - Veus Barberà\nInici seccions Història de Barberà No tot ha estat sempre al mateix lloc: la mobilitat de les...\nLuís Miñarro Martínez i Maria Teresa Sánchez Costa (Associació d’Història de Barberà)\nCoincidint amb el 10è Aniversari de la inauguració del nou edifici de la Biblioteca Municipal Esteve Paluzie de Barberà del Vallès, a la Plaça de la Constitució, des de l’Associació d’Història de Barberà volem retre homenatge a totes les persones que, durant gairebé un segle, gràcies al seu amor per la literatura i la cultura, han fet possible que els barberencs i barberenques poguessim accedir a l’apassionant món de la lectura.\nLa pregunta inicial seria: I des de quan tenim biblioteca a Barberà? Doncs fa, pràcticament, 100 anys. Us ho anem a explicar. Comencem:\nLa Biblioteca de “La Cooperativa”:\nLa primera biblioteca a Barberà té els seus orígens als anys vint del segle passat, a l’empara del què va ser l’entitat més important del municipi durant, pràcticament, tot el segle XX. Parlem de… “La Cooperativa”.\nL’esperit cooperativista del “Gremio de Agricultores de Barberà”, que passà a anomenar-se “Cooperativa Agrícola Popular” als anys 20, anà molt més enllà de les seves funcions exclusivament econòmiques, com a la majoria de municipis catalans, ja que va impulsar el vessant cultural i social al poble: la música, l’esport, el teatre i el cinema, l’excursionisme, els balls tradicionals, les festes i… la creació de la primera biblioteca popular de Barberà.\nAlgunes fonts bibliogràfiques assenyalen el segon decenni del segle XX com el moment en el què un grup de joves i els seus mestres, gràcies a unes quotes setmanals, anaren comprant llibres, que foren l’origen de la primera biblioteca del poble. Aquesta s’ubicà al pis superior de “La Cooperativa”, a la sala de la Secretaria, que era també on es reunia la Junta Rectora.\nLa Cooperativa Agrícola Popular creà la primera biblioteca de Barberà,\nFons d’imatges de Joan Gallego Colomer (Associació d’Història de Barberà)\nEls anys de la II República Espanyola van ser una època de creixement i consolidació de la biblioteca. Les germanes Ventura Pons, com ja vam fer constar al llibre “Passat i present de “La Cooperativa”” el 2007, recordaven el goig que feia la biblioteca, amb totes les novetats literàries i temàtiques variades.\nTambé recordaven la gran taula de fusta massissa que hi havia, amb cadires a banda i banda, per poder fer les consultes dels llibres, i que hi havia servei de préstec per al socis i sòcies, que eren, pràcticament, la totalitat dels habitants del poble.\nMalauradament, l’aixecament militar de 1936, que portà a una llarga Guerra Civil, tot ho paralitzà. Acabada la guerra, La Cooperativa Agrícola Popular va ser obligada a canviar els seus estatuts i el nom, per passar a anomenar-se Cooperativa “La Agrícola”. La biblioteca va patir la cesura, imposada pel nou règim, molts dels seus llibres van ser destruïts i restà tancada durant anys.\nLa Biblioteca parroquial:\nSerà a partir dels anys 50 quan, novament, un grup de joves, a l’empara del casal parroquial, va promoure una nova biblioteca. Aquesta es va ubicar darrera la Rectoria, fins què, amb els anys, es traslladà al pis superior del nou ajuntament.\nLa biblioteca es tirà endavant gràcies a l’esforç del jovent. Entre les persones voluntàries, hem de destacar la tasca duta a terme per la Carme Carceller, ja que va ser la persona que va portar la biblioteca mentre aquesta va estar a les dependències parroquials.\nEl 1955, des de l’Ajuntament es va demanar ajuda a la Diputació de Barcelona per a la creació d’una biblioteca municipal, però aquesta no va arribar. Explica l’Agustí Palau en un dels seus llibres que, com que estava en marxa el procés de segregació del Barri de La Creu de Barberà per annexionar-lo a Sabadell, la Diputació no va enviar l’ajuda sol·licitada. Potser, es pensaven que Barberà desapareixeria com a poble.\nSegons la senyora Elisa Feixas Ventura, l’Agustí Palau, que aleshores era Tinent d’Alcaldia, va ser un dels seus impulsors. L’Ajuntament va demanar subvencions al Ministerio de Cultura i serà el 1958 quan es van rebre els ajuts del govern central per a crear l’esperada biblioteca, amb un lot de 1.500 llibres, que se sumarien als 250 volums ja existents, segons fonts bibliogràfiques.\nLa Biblioteca Pública de l’Ajuntament:\nEl 1971 la Biblioteca parroquial es traslladà a la planta superior de l’edifici de l’Ajuntament de Barberà.\nNovament, es va tirar endavant la biblioteca gràcies a l’impuls d’un bon grapat de jovent del poble, que va agafar-ne les regnes. La majoria eren membres de l’Agrupación Recreativo Cultural (ARC).\nL’Elisa Feixas, que entrà a treballar a la biblioteca com a auxiliar administrativa el 1974, ens recorda els seus noms: Francesc Girbau, Sebastià Cornadó, Josep Maria Pasqual, Inés Estadella López, Jaume Solé, Joan Solé, Antoni Marín i Francisca Guarch.\nTambé recorda que la biblioteca la portava la Inés Estadella, que l’Antonio Marín era qui catalogava els llibres i que en Joan Solé i més endavant en Jordi Companys hi van treballar un temps.\nEn aquella època, la biblioteca formava part de l’Àrea de Benestar Social de l’Ajuntament i comptava amb uns 10.000 volums i aproximadament 2000 socis.\nL’any 1982 la biblioteca del pis superior de l’Ajuntament es tancà al públic, per tal de preparar la seva incorporació al Servei de Biblioteques de la Generalitat de Catalunya i el seu trasllat al Casal de Cultura.\nFotografia de la Biblioteca Mòbil de l’Àrea de Benestar Social de l’Ajuntament de Barberà\n(fons d’imatges de la Biblioteca Esteve Paluzie)\nFotografia de la Diada de Sant Jordi amb presència de la Biblioteca a la plaça de la Vila\nEn aquells anys, per tal d’apropar la literatura als infants, es va crear la Biblioteca Mòbil i se celebraren els primers Sant Jordi a la Plaça de la Vila, com ens recorda la Iolanda Varona, que també hi va col·laborar.\nLa Biblioteca Municipal del Casal de Cultura:\nAl Casal de Cultura, la Biblioteca Municipal hi viurà dues etapes: la primera correspondria a la seva entrada al Servei de Biblioteques de la Generalitat de Catalunya i la segona dins la Xarxa de Biblioteques Municipals de la Diputació de Barcelona.\nL’Elisa Feixas recorda que el 1982 es van dur a terme oposicions, que la primera bibliotecària de la Generalitat fou la Maria Mercè Riera i que com auxiliars de biblioteca hi treballaren l’Elisa Feixas i l’Helena Lloan.\nSegell de la Biblioteca de quan formava part del Servei de Biblioteques de la Generalitat, 1989 (Fofotgrafia de l’Associació d’Història de Barberà)\nL’any 1983 l’Ajuntament i la Generalitat de Catalunya van arribar a un acord per a la creació de la Biblioteca Pública Esteve Paluzie, que es traslladà finalment al flamant Casal de Cultura, al carrer de Nemesi Valls. Allà hi romangué fins el 2009, any en què es traslladà a l’edifici actual.\nLa biblioteca porta el nom del mestre, pedagog, historiador, escriptor, editor, paleògraf, antiquari, acadèmic i inspector d’antiguitats de Catalunya, València i Aragó, l’olotí Esteve Paluzie i Cantalozella. Ufff, quin currículum!\nFotografia prèvia a la inauguració de la Biblioteca al Casal de Cultura\nFotografia de la inauguració de la Biblioteca al Casal de Cultura, amb la presència del President del la Generalitat Jordi Pujol (fons d’imatges de la Biblioteca Esteve Paluzie)\nLa Biblioteca estava situada a la tercera planta del Casal de Cultura i ocupava 550 metres quadrats. Tenia un fons de 20.771 llibres, 2.288 documents audiovisuals, 120 títols de revistes i 7 diaris, així com un fons local sobre el municipi.\nAl cap de tres anys, marxà la Maria Mercè Riera i arribà la Josefina Pagès com a Bibliotecària de la Generalitat, amb la gran sort per tothom de què tenia molta iniciativa i moltes coneixences, com recorda l’Elisa, per la qual cosa es van dur a terme moltes activitats a la biblioteca. Us mostrem algunes imatges memorables:\nLliurament de premis del Concurs Literari de 1984, amb la presència de l’Alcalde José Antonio Robles i l’Agustí Palau (fons d’imatges de la Biblioteca Esteve Paluzie)\nPrimer Cicle de Novel·la Negra, 1988\nCicle de Novel·la Negra: Eduardo Mendoza\nCicle de Novel·la Negra: Manuel Vázquez Montalván\nJosep Lluís Martínez Picañol (Picanyol), dibuixant d’Ot el Bruixot de Cavall Fort,\nCertamen del Còmic de 1988 (fons d’imatges de la Biblioteca Esteve Paluzie)\nUns anys més tard arribà Maria Àngels Dalmases com a bibliotecària de la Generalitat. Lluís Monge, des de la Regidoria de Cultura, va ser qui va aconseguir que la biblioteca passés a formar part de la Xarxa de Biblioteques Municipals de la Diputació de Barcelona.\nEl regidor Lluís Monge amb Maria Àngels Dalmases, Elisa Feixas i Helena Lloan\nL’acord es formalitzà el 2004. La nova directora de la biblioteca va ser la Berta Cama Sánchez, substituint la Maria Àngels Dalmases. I fins a dia d’avui.\nLa biblioteca va romandre tancada mentre es feien les tasques de tria de materials i la catalogació del nou fons, per adequar-la als nous temps. Aquí les teniu els dies previs a la inauguració de la nova biblioteca al Casal de Cultura:\nElisa Feixas i Berta Cama\nHelena Lloan i Elisa Feixas\n(fons d’imatges de la Biblioteca Esteve Paluzie\nL’any 2007, després de 33 anys d’activitat a la biblioteca municipal, l’Elisa Feixas Ventura es va jubilar i, el 2008 va rebre un merescut premi Estevet en agraïment per tots aquests anys de dedicació.\nLa Biblioteca Esteve Paluzie canvia de casa:\nAviat la biblioteca es va anar fent gran i les seves instal·lacions al Casal de Cultura petites. Aleshores es construí l’actual edifici, destinat exclusivament a la biblioteca, amb un total de 2.031 metres quadrats útils, que s’inaugurà el 27 de juny de 2009, ara fa tot just deu anys.\nActualment, consten al seu registre 13.338 socis i sòcies amb carnet i al centre hi treballen 11 persones en plantilla: la directora, dues bibliotecàries, sis tècnics especialistes i dos auxiliars de gestió, a més d’una persona que fa les substitucions.\nEn aquests 10 anys, s’han fet 573.336 préstecs i 2.188 activitats, entre les quals es troben les organitzades per la nostra entitat, l’Associació d’Història de Barbera:\nConferència de l’Associació d’Història de Barberà a la Sala Salvador Allende de la Biblioteca Esteve Paluzie, 15 de setembre de 2017 (fons d’imatges de l’Associació d’Història de Barberà)\nI per anar tancant aquest article, realitzat en motiu dels 10 anys de la nova biblioteca, ens sembla molt adient citar un comentari de la directora, la Berta Cama, reinterpretant l’essència d’una biblioteca del segle XXI:\n“Les biblioteques avui dia han canviat. A part de ser un espai de silenci i de lectura, també són centres oberts que van més enllà d’un espai amb llibres, ja que ofereixen activitats a l’entorn de la lectura (clubs de lectura) i activitats culturals (conferències, exposicions, trobades…), però també són centres on s’hi han integrat les noves tecnologies.\nLes biblioteques del segle XXI han de garantir l’accés gratuït a persones de totes les edats a la lectura, a la cultura, a les noves tecnologies i a l’autoaprenentatge, i han de ser un element d’integració social per tothom”\nDes de l’Associació d’Història de Barberà volem ser partícips de la celebració d’aquest 10è aniversari de la biblioteca al nou edifici, amb la publicació d’aquest treball de recerca, en el què destacaríem la història oral, amb la voluntat d’homenatjar totes les persones que han impulsat i apropat els llibres i la cultura a Barberà del Vallès durant aquests 100 anys de biblioteques a Barberà.\nI parlant d’aniversaris, ens complau anunciar-vos que l’Associació d’Història de Barberà també estem d’aniversari. El juliol de 2019 hem complert, oficialment, 20 anys. El 12 de setembre ho celebrarem a la Biblioteca Esteve Paluzie, i hi està tothom convidat.\nDes de l’Associació d’Història de Barberà volem agrair a totes les persones que ens han ofert el seu testimoni. Algunes d’elles les vam entrevistar el 2006 i 2007, com en Francesc Girbau, i altres aquests estiu, com la Berta Cama Sánchez, l’Elisa Feixas Ventura i la Iolanda Varona.


Professorat : Irene Savino / EINA\nÉs graduada en Disseny Gràfic per l’ Instituto de Diseño Neumann (Caracas, 1978), del postgrau d’Il·lustració per Parson’s School of Design (Nova York, 1982) i ha obtingut el títol de Tècnic Superior d'Arts Plàstiques i Disseny en Enquadernació Artística per la Escola Superior de Disseny i Art (Barcelona, 2004).\nDes de 2006 és professora de l’assignatura Anàlisi de textos al Curs d’especialització en Il·lustració d’EINA.\nDes de 2005 és professora del Taller d’edició de llibres infantils al Màster Internacional de Llibres i Literatura Infantil i Juvenil organitzat per l’Universitat Autònoma de Barcelona i el Banco del Libro de Venezuela.\nAnteriorment ha estat professora de la matèria Color a l’Instituto de Diseño Neumann (Caracas) i de la matèria Il·lustració a l’Instituto Prodiseño (Caracas).\nDes de 1984 és Directora d’Art a Ediciones Ekaré.\nHa il·lustrat llibres per nens, entre els quals es troben\nEl dueño de la luz, Tú no me vas a creer i Guau, publicat per Ediciones Ekaré\nEl libro de oro de los abuelos, Ediciones Ekaré, 2002\nTú no me vas a creer, Ediciones Ekaré, 2004\n¡Guau! ¡Guau!, Ediciones Ekaré, 2007\nAlgunes de las seves il·lustracions es troben en la Col·lecció del Chihiro Art Museum (Japó).


L'Oficina Municipal d'Informació al Consumidor de l'Ajuntament de Nules orienta els veïns en matèria de consum - La Plana Baixa - Noticias de Castellón\nL'Oficina Municipal d'Informació al Consumidor de l'Ajuntament de Nules orienta els veïns en matèria de consum\nAl llarg de 2015 la població de la localitat ha realitzat unes 250 consultes, de les quals una gran majoria s'han traduït en reclamacions davant les empreses\nDISSABTE, 26 MARÇ DEL 2016.- L'Oficina Municipal d'Informació al Consumidor de l'Ajuntament de Nules ha orientat durant tot 2015 als veïns de la localitat en matèria de consum. I és que la finalitat d'aquest departament és prestar informació, orientació i assessorament en matèria de consum al conjunt dels ciutadans que siguen destinataris finals de béns, productes o serveis.\nD'aquesta manera, al llarg de 2015 la població de la localitat ha realitzat unes 250 consultes, de les quals una gran majoria s'han traduït en reclamacions davant les empreses. Així, durant l'exercici de l'any passat les estadístiques de reclamacions presentades en l'OMIC de l'Ajuntament s'han centrat en telefonia, i electricitat i gas, principalment.\nLa telefonia ha compres el 60,72% de les consultes. En aquest cas, s'han centrat en l'incompliment de promocions ofertades; cobraments de missatges de tarifació addicional o conceptes com 'altres serveis' no sollicitats pel client; i no tramitació de la baixa o portabilitat sollicitada a l'operadora, tot i seguir facturant sense produir-se cap consum.\nLes consultes sobre electricitat i gas han acaparat el 26,79% d'aquestes consultes, informant-se sobre casos de danys per pujada de tensió i canvi de voltatge; error en la facturació; o tall del subministrament de llum per error, entre d'altres assumptes.\nAltres temes plantejats pels ciutadans a l'OMIC de Nules, han estat referents a roba lliurada amb defectes per part de tintoreries; reparacions defectuoses en tallers mecànics; incompliment de l'oferta en lloguer de vehicles; o incompliment d'ofertes o de garanties de productes per part de grans superfícies, entre d'altres.\nFinalment, hi ha algunes reclamacions que no són competència de les OMIC ni dels Serveis Territorials de Consum, i els ciutadans han d'acudir a altres organismes per solucionar-les, com és el cas del defensor del client de cada entitat, en cas de temes bancaris; defensor de l'assegurat de l'entitat en concret per a reclamacions d'assegurances; Inspecció Mèdica o Agència de Salut Mèdica en casos de baixes mèdiques o intoxicacions.


Excursió al Parc Natural de l'Alt Pirineu (Catalunya)\nA la vall de Cardós hi trobareu tots els elements que defineixen el paisatge de l’alta muntanya pirinenca. Des del fons de la vall principal on serpenteja la Noguera de Cardós entre pobles i prats, fins arribar a cims majestuosos que freguen els 3.000 m, com el Sotllo, el Mont-roig o el Certascan.\nLa Vall Ferrera és el cor del Parc Natural de l'Alt Pirineu, amb més de 18.000ha. d'extensió i un 94% de la seva superfície dins del Parc, aquesta gran vall de forts pendents guarda alguns dels tresores més preuats de l'Alt Pirineu. La Pica d'Estats, sostre de Catalunya, és el més conegut, però qui s'endinsi en aquest territori podrà descobrir cims i estanys amagats i extenses pastures i boscos inacabables\nEl Massís de l'Orri . El tram de riu de Noguera Pallaresa entre Llavorsí i Arboló és l'eix vertrebrador d'alguns dels indrets més desconeguts i fascintants del Parc Natural de l'Alt Pirineu. Grans valls laterals com la de Baiasca i la de Siarb amb pobles amagats.\nLes Valls d’Àneu són un territori singular. La flora i la fauna responen a la diversitat ambiental amb nombroses espècies molt rares o inexistents en altres llocs del Parc, com l’emblemàtica flor de neu o el mític ós bru. La cultura popular, sintetitzada a l’Ecomuseu de les Valls d’Àneu, encara es pot assaborir passejant pels camins que connecten pobles típics pallaresos, com Gavàs o Alós d’Isil, amb bordes i zones ramaderes on pastura el bestiar.\nVall de Santa Magdalena és una extensa conca gairebé deshabitada, amb aspecte de terra de ningú i accessible únicament per elevats colls de muntanya que romanen tancats durant l'hivern.\nAllotjament: Casa rural al Pallars Sobirà i a l'Alt Urgell


El desgast dels carrers per la neu obliga Puigcerdà a invertir-hi 100.000 euros - Regió7 :: El Diari de la Catalunya Central\nEl desgast dels carrers per la neu obliga Puigcerdà a invertir-hi 100.000 euros\nmiquel spa 11.03.2017 | 00:12\nLa plaça dels Herois de Puigcerdà nevada aquest gener. arxiu/jordi queralt\nL'hivern de nevades freqüents i fred prolongat que ha viscut la Cerdanya és en general ben rebut a la vall perquè reverteix en la principal activitat econòmica a través del turisme i l'esquí però té, també, un costat negatiu en la gestió de la via pública.\nTant és així que després dels hiverns més innivats i freds, els ajuntaments i les administracions supralocals que gestionen les car-reteres han de fer un pla d'acció suplementari per arreglar els vials, que han quedat malmesos per l'acció del gel i la potassa. En aquest context, l'Ajuntament de Puigcerdà s'ha vist obligat a incrementar la partida prevista per al mateniment de la via pública a causa de les constants nevades que van caure a la vila el mes de gener, algunes de les quals van deixar-hi més de 30 centímetres i les posteriors onades de fred, que hi van fer durar les clapes de gel. L'equip de govern ha fixat en 100.000 euros la quantitat destinada a invertir aquesta pròxima privamera en la xarxa urbana i els carrers de tot el terme. Les actuacions s'inclouran en el Pla de Millora de la Qualitat Urbana que des de fa anys preveu l'arrenjament dels vials. L'alcalde de Puigcerdà, Albert Piñeira, ha argumentat «aquest any ha nevat molt i això ha obligat a fer passar moltes màquines pels carrers i a tirar-hi molta sal, la qual cosa ens obligarà a fer una actuació important de tapar forats i millorar tot l'espai públic. En aquest sentit, aquest any ha estat excepcional».\nL'acció de la brigada i les empreses que ha hagut de contractar l'Ajuntament per mirar de condicionar els carrers al més aviat possible després de les nevades ha obert nous forats als vials i ha erosionat rajoles i elements de ciment que ara hauran de ser reparats. Els serveis tècnics municipals estan redactant ara l'informe sobre les actuacions prioritàries, però ja és segur que en alguns car-rers caldrà restituir bona part de la capa superficial d'alsfat.\nA punt per a la campanya d'estiu\nLa intenció de l'equip de govern és activar aquesta nova fase del Pla de Millora de la Qualitat Urbana tan bon punt les temperatures remuntin una mica i sigui factible fer obra pública a l'aire lliure, ja que amb el fred alguns components no se solidifiquen bé. Tant és així que el consistori s'ha fixat com a objectiu completar l'actuació durant la primavera per tal que els carrers puguin tornar a presentar el millor aspecte en la temporada turística de l'estiu.


Últims dies per a inscriure's a la prova inaugural, a Ticketoci.\nEl 2019 serà un any molt especial per a la Scott Marathon Cup. El primer any en què aquest campionat comptarà amb proves de caràcter internacional. Aquest certamen segueix ara els passos del seu germà de cross country, la Copa Catalana Internacional Biking Point, per ser referència total del bike-marathon al nostre país, mentre obre el camí cap a la internacionalització.\nMés enllà del salt al calendari internacional, la Scott Marathon Cup ofereix una fórmula de bicicleta de muntanya totalment diferent a la de la Copa Catalana Internacional Biking Point. El seu format es centra en el biker aficionat. Si en un cross country saps que vas a gaudir i patir, en un bike-marathon saps que podràs quedar només amb la part de gaudir, sense necessitat de patir més del que tu et marques, i amb la tranquil·litat que pots rodar en els seus recorreguts en línia sense cap tipus d'estrès. Tu tries com afrontar cada cursa de la Scott Marathon Cup. Competir "a foc" per les places davanteres contra bikers de talla internacional o realitzar el recorregut al teu ritme, gaudint dels senders, els paisatges i els avituallaments sense l'estrès del cronòmetre. Unes proves en les que tothom té cabuda. Cadascuna de les carreres tindrà dues distàncies, i cada distància tindrà la possibilitat de participar en la categoria PRO, per als més competitius, o l'OPEN, per als que prefereixen la vessant lúdica.\nIgual que la Copa Catalana Internacional Biking Point ha servit per forjar estrelles d'aquesta disciplina, la Scott Marathon Cup no es queda enrere en aquest aspecte. Per les seves graelles de sortida han passat destacats bikers del màxim nivell. Des de campions del món a campions nacionals. Tot això compartint traçat amb els aficionats en una fórmula que incentiva la integració entre esportistes de qualsevol nivell.\nSant Joan de Mediona s'ha convertit en el Banyoles de la Scott Marathon. Una cita clàssica en el calendari de bicicleta de muntanya des de fa anys. Una prova especial ja que suposa la primera trobada amb la competició de bike-marathon en aquest any 2019. El moment d'aclarir els dubtes sobre l'estat de forma, el nou material i veure els nous equips i moviments d'aquests.\nLa fórmula per a aquesta carrera segueix intacta. Dos recorreguts, un de 56 km amb 1.600 metres de desnivell i un altre de 30 km amb 1.000 metres de desnivell. Una primera part on trobaràs la pujada més llarga de la cursa, ideal per estirar el grup i una part final on els senders guanyen protagonisme. Un traçat variat i equilibrat, tant en l'aspecte físic com en el tècnic. A l'abast de qualsevol biker habitual, el recorregut de Sant Joan de Mediona serà el punt de partida per a aquest campionat que comptarà amb 5 proves puntuables.\nAmb cinc avituallaments en el recorregut de 60 km i tres en el de 30 km, només hauràs de preocupar-te de pedalar. A la meta t'espera la recompensa d'una gran botifarrada, el moment de recuperar forces i compartir experiència amb la resta de bikers.\nComença la temporada 2019 amb la Scott Marathon Cup de Sant Joan de Mediona i Cambrils, el 24 de març.


Museus de Banyoles > EL TERRITORI > Patrimoni Històric > Arquitectura civil > Els recs\nEls recs de Banyoles son petits canals artificials que condueixen l’aigua de l’estany i que han tingut diversos usos al llarg de la història. La xarxa de recs està formada per sis canals que surten de la vora de l’estany i segueixen en direcció sud fins al riu Terri. Els canals estan construïts amb pedra i argamassa i excavats al subsòl de travertí, els seus noms actualment son els següents: Rec de Ca n’Hort, d’en Teixidor, de la Figuera d’en Xo, Major, dels Xucladors i Guèmol. D’aquests, només els cinc primers entren dins la ciutat de Banyoles, on es bifurquen en diversos brancals i conformen una xarxa de trenta-tres quilòmetres de longitud total.\nEls recs van ser construïts pels monjos del monestir de Sant Esteve a partir del segle IX amb un doble objectiu, assecar els aiguamolls de la zona per utilitzar els terrenys com a camps de conreu i alhora utilitzar els recs per regar. El procés de construcció va començar amb l’aixecament d’un dic a la vora de l’estany per aturar l’aigua, després van excavar el subsòl aprofitant els desnivells del terreny. Les mateixes lloses de travertí que extreien dels subsòl van servir per fer les parets dels recs. Els primers recs que es van construir van ser el de Teixidor i Ca n’Hort. A mitjans del segle XIII es van afegir els rec de la Figuera d’en Xo i el Major. Els més moderns son els de Xucladors i el de Guèmol. El nom dels recs ha anat canviant al llarg de la història, per exemple els de Teixidor i el de Ca n’Hort es deien “De palaus” i “Dos recs”.\nEn les segles posteriors a la seva construcció van tenir ús domèstic, agrícola, artesà i industrial i es van construir molins, tints, adoberies, i diverses fàbriques que aprofitaven la força de l’aigua. Passejant pel rec Major encara es poden veure rentadors, passeres i rastres de bagants i cadiretes, les comportes que servien per regar. Una construcció que crida l’atenció per la seva estructura és el límit, un antic regulador del cabal de l’aigua del Rec Major. Es tracta d’una construcció amb cos piramidal i amb la base foradada de forma rectangular. Les parets inferiors i superiors del forat defineixen els nivells mínim i màxim del cabal de l’aigua.\nA la vora de l’estany des del Club Natació Banyoles fins a la zona dels Banys Vells es pot veure l’inici dels recs. Després es poden anar seguint tota vora ja que alguns estan ajardinats. Dins la ciutat es poden veure alguns trams restaurats.